APROBACIÓN DAS TARIFAS APLICABLES AOS SERVIZOS URBANOS DE TAXIS DE NIGRÁN
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 13/10/2015)

Asunto: Tarifas aplicables aos servizos urbanos de taxis de Nigrán Trámite: Publicación Faise público o contido do acordo plenario de 24 de setembro de 2015, polo que se aprobaron as tarifas aplicables aos servizos urbanos de taxis de Nigrán: Con data 25 de setembro de 2014 (entrada 12.632) unha persoa que manifesta actuar en representación da asociación de taxistas de Nigrán solicita a aprobación da tarifa urbana dos taxis deste municipio. Xunto coa instancia achéganse escritos da Presidencia de Taxis Asociación de Autopatronos de Pontevedra, interesando a aprobación da tarifa e a delimitación de zonas do termo municipal para a aplicación da mesma, e acompañando un estudo económico no que se detallan as tarifas propostas. Con data 20 de outubro de 2014 a Unidade de Servizos indica que debería contarse cun estudo económico de contraste. A efectos comparativos incorporáronse as tarifas autorizadas en varios Concellos da Provincia. O 12 de novembro de 2014 a Alcaldía decide tramitar o procedemento para a aprobación das tarifas aplicables aos servizos urbanos de taxis de Nigrán, incorporando unha proposta de tarifas, e someter o expediente a información pública polo prazo de 20 días hábiles con audiencia das asociacións de consumidores e usuarios e dos profesionais do sector, e posterior audiencia do Consello Galego de Transportes, indicando que o Concello, previo ditame da Comisión Informativa, adoptará a resolución que corresponda, supeditada á autorización que deba outorgar á Dirección Xeral de Comercio da Consellería de Economía e Industria. No posterior período de exposición publica e trámite de audiencia, con data 1 de decembro de 2014, publicouse anuncio no Boletín Oficial da Provincia e dirixíronse escritos á Asociación de Empresarios de Nigrán, á Asociación de Traballadores Autónomos e á Federación de Usuarios e Consumidores Independentes de Galicia, sen que conste a presentación de alegacións. Posteriormente, a Comisión Especial de Transporte Público en Vehículos de Turismo do Consello Galego de Transportes, na sesión celebrada o dia 11 de xuño de 2015, acordou formular determinadas consideracións en relación coa aprobación de tarifa urbana e implantación de taxímetro no Concello de Nigrán, no seguinte sentido (escrito recibido o 30 de xuño de 2015, entrada nº 8.270): Segundo os datos facilitados polo INE para o ano 2014, o concello de Nigrán conta cunha poboación de 17.715 habitantes. Polo tanto, de conformidade co disposto no artigo 41 e na disposición transitoria décima da Lei 4/2013, os titulares de licenzas de taxi teñen a obriga de equipar os seus vehículos co correspondente aparello taxímetro dende 014/07/2015. Da análise da tarifa proposta advírtense as seguintes cuestións: A proposta de tarifa establece unha delimitación do casco urbano que debe, en todo caso, respectar a existente no concello sen que poida verse alterada a efectos tarifarios. Na xustificación da tarifa recóllese a existencia de percorridos “mixtos” nos que se utilizan as tarifas urbana e interurbana, os cales non encontran amparo na Lei 4/2013, debendo ser tarificado cada servizo como integramente urbán ou integramente interurbán. Derivados da actual tramitación pola Dirección Xeral de Mobilidade do proxecto de “Orde da Consellería de Medio Ambiente, Territorio e Infraestruturas, pola que se harmoniza o réxime tarifario dos servizos urbanos e interurbanos de transporte público discrecional de viaxeiros en vehículos de turismo” que, no caso de entrar en vigor, provocaría as seguintes contradicións nas tarifas propostas e a necesidade da súa adaptación: Polo que respecta á tarifa nocturna e de festivos, faise constar que o proxecto de orde prevé o seu establecemento como un complemento que reflicta unha porcentaxe de incremento sobre a tarifa ordinaria en días laborables. En relación ca suplemento por maleteiro, faise constar que o proxecto de orde prevé que o usuario terá dereito ao transporte gratuíto dun vulto por persoa. Dada a obrigatoriedade de que os vehículos estean equipados cos correspondentes aparellos taxímetro, faise constar que o proxecto de orde prevé, na determinación da tarifa ordinaria, a inclusión dos seguintes conceptos: valor do paso, tempo de espera e velocidade de cambio de arrastre para unha maior transparencia cara os consumidores na súa publicidade. — Conclusión: Logo da súa valoración, a comisión especial de transporte público en vehículos de turismo acordou emitir un informe parcialmente favorable á tarifa presentada coas advertencias recollidas anteriormente e solicitando a subsanación dos aspectos de legalidade. Na comunicación correspondente sinálase que o acordo adoptouse por maioría cos votos en contra de consumidores e usuarios pola existencia de suplementos os días 24 e 31 de decembro non sendo días festivos. Con data 3 de xullo de 2015, a Alcaldía remite o expediente, para informe, á Dirección Xeral de Comercio da Consellería de Economía e Industria, sinalando que a proposta de Alcaldía relativa ás tarifas non inclúe ningunha delimitación especifica do casco urbano, polo que se entende que as tarifas consignadas son aplicables aos servizos que se presten no ámbito do termo municipal. Tampouco se inclúe na tarifa mención algunha a percorridos “mixtos, polo que se entenden cumpridos os aspectos de legalidade aos que fai mención o citado informe. A Dirección Xeral de Comercio da Consellería de Economía e Industria, o 22 de setembro de 2015 (rexistro de entrada n.º 11.625), resolve autorizar a aplicación das tarifas máximas (IVE incluído) para o transporte urbano en auto-taxi de Nigrán, en termos coincidentes coa proposta do Concello. Tendo en conta o sinalado e vistas as previsións do art.40 da Lei 4/2013, do 30 de maio, do transporte público de persoas en vehículos de turismo de Galicia e normas concordantes, esta Alcaldía Presidencia proponlle ao pleno a adopción do seguinte ACORDO: PRIMEIRO.—Aprobar as tarifas aplicables aos servizos urbanos de taxis de Nigrán, co seguinte detalle: SEGUNDO.—Realizar a correspondente publicación no boletín oficial da provincia de Pontevedra. TERCEIRO.—Indicar que este acordo pon fin á vía administrativa polo que contra a mesma cabe interpoñer potestativamente RECURSO DE REPOSICIÓN, no prazo dun mes, ante o mesmo órgano que o adoptou, ou interpoñer directamente RECURSO CONTENCIOSO-ADMINISTRATIVO ante o correspondente Xulgado do Contencioso-Administrativo ou Sala do Contencioso-Administrativo do Tribunal Superior de Xustiza de Galicia, segundo a distribución de competencias que se conten na lei 29/1998 do 13 de xullo, no prazo de dous meses a contar dende a notificación ou publicación. Todo elo sen prexuízo de que se poida exercitar, no seu caso, calquera outro recurso que se estime procedente. Nigrán, 25 de setembro de 2015.—O Alcalde, Juan Antonio González Pérez.